Vispārējās tiesas (pirmā palāta) 2014. gada 10. novembra rīkojums – Theophilou/Komisija un ECB
(lieta T‑293/13)
Prasība atcelt tiesību aktu un prasība atlīdzināt zaudējumus – Programma Kipras stabilitātes atbalstam – Starp Kipras Republiku un ESM noslēgtais saprašanās memorands par specifiskiem ekonomiskās politikas nosacījumiem – Vispārējās tiesas kompetence – Cēloņsakarība – Prasība, kas daļēji ir nepieņemama un daļēji acīmredzami juridiski nepamatota
1.                     Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Izvirzīto pamatu kopsavilkums – Prasības pieteikums, ar kuru tiek lūgts atlīdzināt kaitējumu, ko esot radījusi Savienības iestāde – Elementi, kas ļauj identificēt iestādei pārmesto rīcību, cēloņsakarību un nodarītā kaitējuma reālo un droši zināmo raksturu (Tiesas statūtu 21. panta pirmā daļa un 53. panta pirmā daļa; Vispārējās tiesas Reglamenta 44. panta 1. punkta c) apakšpunkts) (sal. ar 33. un 34. punktu)
2.                     Prasība par zaudējumu atlīdzību – Savienības tiesas kompetence – Robežas – Kompetence lemt par tāda saprašanās memoranda likumību, kas ir noslēgts starp dalībvalsti un Eiropas Stabilizācijas mehānismu – Izslēgšana (LESD 268. pants un 340. panta 2. un 3. punkts; Līguma par Eiropas Stabilizācijas mehānisma izveidi, 13. panta 4. punkts) (sal. ar 42.–47. punktu)
3.                     Ārpuslīgumiskā atbildība – Nosacījumi – Prettiesiskums – Kaitējums – Cēloņsakarība – Viena no nosacījumiem neesamība – Prasības par zaudējumu atlīdzību noraidīšana pilnībā (LESD 340. panta otrā daļa) (sal. ar 49. un 50. punktu)
4.                     Ārpuslīgumiskā atbildība – Nosacījumi – Cēloņsakarība – Kaitējums, kas izriet no iestādes atturēšanās no rīcības – Pierādīšanas pienākums (LESD 340. pants) (sal. ar 52. un 53. punktu)
5.                     Prasība atcelt tiesību aktu – Savienības tiesas kompetence – Robežas – Kompetence pārbaudīt tādu tiesību aktu likumību, ko nav izdevušas Savienības iestādes, struktūras, organizācijas un struktūrvienības – Izslēgšana (LESD 263. pants) (sal. ar 56. un 58. punktu)
6.                     Tiesvedība – Prasību pieņemamība – Pieteikums par pagaidu pasākumu noteikšanu – Pieteikums, kas ir izteikts vienā dokumentā ar pamatprasību – Nepieņemamība (LESD 278. pants; Vispārējās tiesas Reglamenta 104. panta 3. punkts) (sal. ar 61. punktu)
Priekšmets
Pirmkārt, prasība atcelt 2013. gada 26. aprīlī starp Kipras Republiku un Eiropas Stabilitātes mehānismu (ESM) noslēgtā saprašanās memoranda par specifiskiem ekonomiskās politikas nosacījumiem 1.23.–1.27. punktu un, otrkārt, prasība par zaudējumu atlīdzību, kurus esot cietuši prasītāji saprašanās memoranda 1.23.–1.27. punktu iekļaušanas šajā memorandā dēļ un Komisijas uzraudzības pienākuma pārkāpuma dēļ
Rezolutīvā daļa:
1)
prasību noraidīt;
2)
Christos Theophilou un Eleni Theophilou sedz savus, kā arī atlīdzina Eiropas Komisijas un Eiropas Centrālās bankas (ECB) tiesāšanās izdevumus.